**Kauno miesto savivaldybės administracijos filialo**

**Šančių seniūnijos 2021 metinio veiklos plano įgyvendinimo ataskaita**

Vadovaujantis Kauno miesto savivaldybės administracijos filialo Šančių seniūnijos nuostatais, patvirtintais Kauno miesto savivaldybės administracijos direktoriaus 2021 m. lapkričio 29 d. įsakymu Nr. A-4166, 13.3 papunkčiu pateikiama 2021 m. veiklos plano įgyvendinimo ataskait. a Šančių seniūnija įgyvendindama SVP priemonę 02.05.02.019 Šančių seniūnijos įtakos stiprinimo skatinant gyventojų bendruomeniškumą vykdė sekančias veiklas:

**1. Bendruomeninių renginių organizavimas, dalyvavimas.**

2021 m. Šančių seniūnijos darbuotojai inicijavo, dalyvavo susitikimuose, organizavo renginius (14): su seniūnaičiais, Aukštųjų Šančių bendruomenės atstovais, iniciavo susitikimus su Panemunės PK veiklos skyriaus viršininke J. Dockiene, inicijuoti pažintiniai vizitai su neįgaliųjų organizacijosmis viešosiomis įstaigomis VŠĮ „Vilties žiedas“, „Apvija“.Vyko susitikimai su Tėvo namų vadovu E. Kuckailiu, kai pristatytas atidarytas vaikų dienos centras, aptartos bendradarbiavimo galimybės nukreipiant vaikus iš sunkumų patiriančių šeimų. Susitikimą su Jaunimo mokymo centro direktoriumi Tomu Lagūnavičiumi, aptariant bendradarbiavimo galimybes. Dalyvauta susitikime su KTU Vaižganto progimnazijos vadovybe dėl progimnazijai aktualių klausimų aptarimo.

Seniūnija Šančių bibliotekoje organizavo Šančių keramikos Reginos Petrauskienės keramikos darbų parodą „Šančių dvasia“, inicijavo renginį pagerbiant S. Dariaus ir S. Girėno skrydį. Šančių seniūnijoje organizuota menininkės Janinos Audros Fiserienės darbų paroda „Tapyti – tai gyventi“. Bendradarbiaujant su Pagyvenusios moters centro „Juozapinė“ steigėja Almante Rabikauskiene, Aukštųjų Šančių vendruomenės centro vadove Egle Daiva Kanikoviene, Tarptautinei pagyvenusių žmonių diena organizuotas koncertas, koncertavo ansamblis „Bičiuliai“. Organizavo akciją Vilijos parke „Pagerbti, prisiminti“, po renginio aptarti seniūnaitėms aktualūs klausimai seniūnijoje. Pagerbtos ir pasveikintos trys šimtametės Šančių seniūnijos gyventojos.

**2. Gyventojų dalyvavimas savivaldos procese skatinimas.**

Vystė seniūniją, kaip modernų, šiuolaikišką administracinį centrą, diegiantį betarpišką, orientuotą į klientą aptarnavimą ir skatinantį gyventojų įsitraukimą į vietos savivaldos procesuose. Seniūnija skatino bendruomeninių renginių, veiklų stiprinimą. Tuo tikslu seniūnija organizavo ir teikė paramą renginiams, seniūnaičių sueigoms ir kitoms veikloms, skatinančioms bendruomenės narių užimtumą. Seniūnija organizavo ir padėjo organizuoti 2 seniūnaičių sueigas, viena iš jų pristatant pilotinį projektą Nevyriausybinių organizacijų ir bendruomeninės veiklos stiprinimo 2021 metų veiksmų plano įgyvendinimo 1.1.4 priemonę „Stiprinti bendruomeninę veiklą savivaldybėse“. Kauno miesto savivaldybės administracijos direktoriaus įsakymu Šančių seniūnijos seniūnė Ingrida Kuktienė dalyvavo Kauno miesto savivaldybėje bendruomeninių projektų vertinimo komisijos darbe (posėdžiuose). Po atrinktų bendruomeninių projektų ir Savivaldybės administracijos direktoriaus sprendimu paskirto finansavimo, Šančių seniūnijoje rengtos ir pasirašytos 2 sutartys su patvirtintomis išlaidų sąmatomis su bendruomenėmis: Miestas gydantis vienatvę (Aukštųjų Šančių bendruomenės centras) kuriai skirta 19400 Eur. ir „Interaktyvus Šančių rajono gamtos žemėlapis: biotopai“ (Žemųjų Šančių bendruomenė) – skirta lėšų 7065,24 Eur. Pasibaigus bendruomenių įgyvendinimo projektams, seniūnija įvertino projektų vykdymo, įgyvendinimo ataskaitas pagal skirtą finansavimą bei dokumentų, patvirtinančių faktines išlaidas, suvestines. Bendruomenės vykdė, įgyvendino projektus, sėkmingai įsisavino lėšas Aukštųjų Šančių bendruomenė – 19400 Eur, Žemųjų Šančių bendruomenė - 7020,24 Eur.

 **3. Seniūnijos teritorijos priežiūra.**

 3.1. Šančių seniūnija siekė ir užtikrino, kad seniūnijai priskirta teritorija būtų tvarkinga, švari, saugi. Tuo tikslu seniūnija pasitelkė paslaugų teikėjus, pagal Kauno miesto savivaldybės administracijos sudarytas sutartis ir visuomenei naudingą veiklą atliekančius asmenis (skaičius - 10).

 3.2. Seniūnija nuolat prižiūrėjo ir organizavo neįtrauktų į nuolatinės priežiūros programą bendrojo naudojimo teritorijų tvarkymą: organizavo avarinių medžių (vėjovartų) šalinimą, likvidavo sąvartynus, vežė šiukšles, žaliąsias atliekas, šienavo.

 3.3. Seniūnija iniciavo Nemuno krantinėje naujų šiukšliadėžių pastatymą, naujų šunų ekskrementų dėžučių pastatymą Nemuno kr., Vievio g.

3.4. Aukštųjų Šančių ąžuolyne (prie kapinių) pastatyti ženklai draudžiantys vedžioti šunis, važiuoti transporto priemonėms; seniūnijos iniciatyva Drobės/Sandėlių g. sankirtoje įrengtas sferinis veidrodis.

 3.5. Seniūnija iniciavo ir nugriovė 10 bešeimininkių, nelegalių statinių, pastatytų valstybinėje žemėje (Vokiečių g. 50 – 4 vnt; Baltramaičio g. 4). Lentvario g. 2 statinius nugriovė patys savininkai kai seniūnija iniciavo raštą dėl sklypo sutvarkymo ir nelegalių statinių nugriovimo.

 3.6. Organizavo neeksploatuojamų transporto priemonių pašalinimą iš bendro naudojimo teritorijų (30).

3.7. Seniūnija sudarė Nenaudojamų žemės sklypų sąrašą (teisės aktų nustatyta tvarka į preliminarų apleistų sklypų sąrašą įtraukti 59 žemės sklypai). Įspėjus gyventojus, žemės sklypus sutvarkė ir į neprižiūrėtų žemės sklypų sąrašą padidinto tarifo apmokėjimui įtraukta 20 žemės sklypų.

3.8. Seniūnija sudarė Apleisto ir neprižiūrimo nekilnojamo turto sąrašą padidinto tarifo apmokėjimui - 22 statinius.

3.9. Per kalendorinius metus atliko statinių naudojimo priežiūrą, seniūnija patikrino 303 statinius.

3.10. Bendradarbiaujant su UAB „Kauno vandenys“, Kauno m. savivaldybės Viešosios tvarkos, Aplinkos skyriais, išsiaiškinti nelegalių nuotekų vartotojus, neprisijungusius prie centralizuotų tinklų sistemos. Dalyvauta komisijose išsiaiškinant nelegalių nuotekų vartotojus, neprisijungusius prie centralizuotų tinklų sistemos. Nustatyti 83 nelegalių nuotekų vartotojų adresai. Per kalendorinius metus Šančių seniūnijoje prie centrinės nuotekų sistemos prisijungė 41 vartotojas (49,41 proc.).

 3.11. Seniūnija atliko kasimų gatvėse, šaligatviuose kontrolę.

 3.12. Bendradarbiauta su daugiabučių namų administratoriais dėl būstų renovavimo, per praėjusius metus pradėtos modernizavimo prodedūros ir/ar modernizuoti - 6 daugiabučiai.

 3.13. Seniūnija bendradarbiaujant su Miesto tvarkymo skyriumi:

 3.13.1 tvarkytos duobės gatvėse (Vokiečių g., Skuodo g., Šociko ir kita|). Asfaltavo gatves, atliko paprastą remontą (Žąslių g. ir dalis Užšilių gatvės) atliko išdaužų užtaisymą karštuoju asfaltu - 15 gatvių;

 3.13.2. asfaltuotos ir sutvarkytos įvažos (iš jų Alsėdžių g. 7, Hipodromo g. 46; Medvėgalio g. 29);

 3.13.3. greideriuotos gatvės: Iš Ivinskio g. iki forto „Parakas“, Daujėnų, Juozapavičiaus pr. įvaža nuo 23A iki 23H, Sandėlių g. 9-9B; A. Juozapavičiaus pr. 21A-Sodų g. Linų g, skersgatvis iki Drobės g., Šaldytuvų, Šeivų, Pabiržės g.)

 3.13.4. Prižiūrėtas apšvietimas, inicijuotas atvirų šulinių uždengimas bendradarbiaujant AB „Kauno vandenys“. Seniūnijos inicaityva sutvarkyti šaligatviai prie Aukštųjų Šančių Ąžuolyno, kapinių, Breslaujos gatvėje. Tvarkyti laiptai (iš Grigiškių g.).

 3.13.5. Sutvarkytas Vilijos parkas, išasfaltuota automobilių stovėjimo aikštelė Ringuvos gatvėje, už Vilijos parko.

 **4. 2021 m. vykdyta veikla.**

          4.1. Seniūnija vykdė gyvenamosios vietos deklaravimą. Viso deklaravo ir išdavė pažymų – **2183**, tame skaičiuje išduota pažymų apie deklaravimą 1377, priimta deklaracijų 775, priimta prašymų dėl gyvenamosios vietos keitimo, taisymo ir naikinimo, sprendimų – 70, įtraukta į apskaitą asmenų – 187.

          4.2.  Skatino gyventojus naudotis e. paslaugomis. Paslaugos suteiktos naudojantis VIISP el. ryšio priemonėmis – 490 asmenų, teikiamos pažymos.

 4.3. Atliko 126 notarinius veiksmus, vadovaujantis Lietuvos Respublikos notariato įstatymu.

 4.4. Gauta dokumentų – 104, siunčiamų dokumentų – 632, siunčiami dokumentai tarp administracijos padalinių – 73.

 4.5. Gauti piliečių laiškai, pateikti atsakymai- 348.

 4.6. Išduota piliečiams charakteristikų - 18.

 4.7. Surašyti 8 protokolai ir nutarimai kai protokolas nesurašomas už Kauno miesto švaros ir taisyklių pažeidimus, pagal LR administracinių nusižengimų kodeksą.

**5. Saugios gyvenamosios aplinkos palaikymas.**

 5.1. Per einamuosius metus, siekiant užtikrinti saugią aplinką, bendradarbiaujant su Kauno m. Nemuno PK bendruomenės pareigūnais organizuotos prevencinės priemonės - nuolatinis informacijos keitimasis, tikslu viešinti prižiūrimai teritorijai, aktualią informaciją - turtinių, smurtinių nusikaltimų prevencija, kaip netapti nusikaltimo elektroninėje erdvėje auka, saugaus eismo temomis. Informacijos talpinimas seniūnijos tinklalapiuose, taip pat informacinės  medžiagos (skrajutės) dalijimas vietos gyventojams. Pasitelkiant bendruomenę aplinkos stebėsena - apie įtartinus reiškinius informacija perduodama atitinkamoms institucijoms. Seniūnijos ir bendruomenių bendradarbiavimas saugios aplinkos kūrimo klausimais. Dalyvauta susitikimuose.

 5.2. Vykdant gaisrų prevenciją, Gaisrų prevencijos akcija Seniūnijos darbuotojų su Viešosios tvarkos skyriumi.

 Lietuvos Respublikos Vyriausybei iki birželio 9 d. paskelbus ekstremalią padėtį dėl koronaviruso (COVID-19) grėsmės, Šančių seniūnija dirbo nuotoliniu būdu ir užtikrino seniūnijai priskirtų funkcijų įgyvendinimą. Pasibaigus karantinui ėmėsi priemonių užtikrinti saugų gyventojų priėmimą seniūnijoje.

 \_\_\_\_\_\_\_\_\_\_\_\_\_\_\_\_

**Kauno miesto savivaldybės administracijos filialo Šančių seniūnijos**

**2022 metų veiklos plano projekto pristatymas**

|  |  |
| --- | --- |
|  |  |
|  | 1. Klientų aptarnavino kokybės gerinimas laikantis Klientų aptarnavimo Kauno miesto savivaldybės administracijoje standarto. Skatinti gyventojus naudotis teikiamomis e. paslaugomis. |
|  | 2. Skatinti bendruomenę dalyvauti miesto valdyme ir remti bendruomenės kultūrines, švietimo ir kitas pilietinės iniciatyvos formas, būti efektyviais ir naudingais partneriais seniūnijos bendruomenėms. Dalyvauti, organizuoti renginius ne mažiau - 3. Dalyvauti Nevyriausybinių organizacijų ir bendruomeninės veiklos stiprinimo priemonėse ir programose, bendruomenėms teikti pagalbą, priemonių įgyvendinime. |
|  | 4. Kurti palankią, patogią ir saugią aplinką seniūnijos gyventojams ir verslo atstovams, seniūnijos teritorijoje. Gerinti socialinę aplinką seniūnijos gyventojams, kurti palankią, patogią ir saugią aplinką seniūnijos teritorijoje. Užtikrinti į nuolatinės priežiūros programas neįtrauktų teritorijų tvarkymo organizavimą.4.1. Organizuoti ir atlikti neįteisintų ar bešeimininkių statinių nugriovimo/ pašalinimo procedūras – ne mažiau kaip 10. 4.2. Vykdyti statinių naudojimo priežiūrą: pagal sudarytą Seniūnijos teritorijoje esančių Statinių naudotojų techninės priežiūros kontrolės sąrašą, planuojama patikrinti - 250 statinių.4.3. Sudaryti apleistų, neprižiūrimų žemės sklypų sąrašą, padidinto turto mokesčių tarifų/ ar administracinių procedūrų taikymui – ne mažiau 50; 4.4. Sudaryti nenaudojamų ar naudojamų ne pagal paskirtį apleistų, neprižiūrimų patalpų, statinių sąrašą, padidinto turto mokesčių tarifų /administracinių procedūrų taikymui- ne mažiau - 30;4.6. Bendradarbiaujant su UAB „Kauno vandenys“, Kauno m. savivaldybės Viešosios tvarkos, Aplinkos skyriais, išsiaiškinti nelegalių nuotekų vartotojus, neprisijungusius prie centralizuotų tinklų sistemos, ne mažiau 40 vartotojų.4.7. Organizuoti neeksploatuojamų transporto priemonių pašalinimą iš bendro naudojimo teritorijų – rodiklis artimas 100 proc.4.8. Organizuoti bendrojo naudojimo teritorijų tvarkymą: organizuoti avarinių medžių (vėjovartų) šalinimą, likviduoti sąvartynus, šiukšlių, žaliųjų atliekų vežimą, šienavimą tvarkymą duobių gatvėse, gatvių asfaltavimą, įvažų tvarkymą.  **\_\_\_\_\_\_\_\_\_\_\_\_\_\_\_\_\_\_\_\_\_\_\_** |
|  |  |